
Protokolo Nr. 4  priedas

VIEŠASIS PIRKIMAS 
„ĮVAIRIŲ SOCIALINIŲ IŠMOKŲ (PAŠALPŲ, KOMPENSACIJŲ IR KITŲ IŠMOKŲ) PRISTATYMO IR IŠMOKĖJIMO JŲ GAVĖJAMS PASLAUGOS“ 
(TOLIAU – PIRKIMAS) ID 6488258

ATSAKYMAI Į PAKLAUSIMUS
Perkančioji organizacija (toliau – PO) CVP IS priemonėmis 2026-02-20 (pranešimo ID 544298), 2026-02-23 (pranešimo ID 546716) gavo tiekėjų paklausimus. Vadovaudamasi Lietuvos Respublikos viešųjų pirkimų įstatymo (toliau – VPĮ) 36 str. 5 p., pirkimo bendrųjų sąlygų 5.2 p., PO teikia atsakymus: 

	Eil. Nr.
	Klausimas
(pateikiamas neredaguojamas tekstas)
	Atsakymas
	Atsakymo pateikimo data

	1.
	Nurodykite faktinį vidutinį mėnesinį išmokų kiekį per paskutinius 12 mėnesių
	Vidutinis mėnesinis išmokų kiekis 2025 metais – 381 išmoka
	

	2.
	Nurodykite didžiausią mėnesinę apimtį per paskutinius 12 mėnesių;
	Didžiausia mėnesinė apimtis 2025 metais – 538 išmokos
	

	3.
	Nurodykite ar per paskutinius 12 mėnesių buvo pasiektas 600 išmokų per mėnesį kiekis
	Žr. 2 atsakymą
	

	4.
	Perkančiosios organizacijos nesutikimas pasirašyti susitarimą dėl asmens duomenų tvarkymo prieštarauja BDAR 28 straipsnio 3 d., kadangi duomenų tvarkytojo atliekamas duomenų tvarkymas reglamentuojamas sutartimi ar kitu teisės aktu pagal Sąjungos arba valstybės narės teisę, kuris yra privalomas duomenų tvarkytojui duomenų valdytojo atžvilgiu. Tokiu dokumentu turi būti nustatyti duomenų tvarkymo dalykas ir trukmė, tvarkymo pobūdis ir tikslas, asmens duomenų rūšys, duomenų subjektų kategorijos, taip pat duomenų valdytojo teisės ir prievolės. Atsižvelgiant į tai, asmens duomenų tvarkymas be sudaryto susitarimo dėl asmens duomenų neatitinka BDAR keliamų reikalavimų. 
Šiuo atveju perkančioji organizacija privalo pateikti argumentuotą atsakymą asmens duomenų tvarkytojui, dėl kokios priežasties nesutinka pasirašyti susitarimo dėl asmens duomenų tvarkymo, tuo pačiu sudarydama kliūtis asmens duomenų tvarkytojui įgyvendinti BDAR numatytą pareigą, kad asmens duomenų tvarkytojas galėtų pateikti jį priežiūros institucijai patikrinimo metu
	Informuojame, kad nustačius pirkimo laimėtoją ir sudarius su juo pirkimo sutartį, gali būti pasirašomas susitarimas dėl asmens duomenų tvarkymo.
Susitarimo turinys derinamas po sutarties sudarymo.
	

	5.
	Bendrovė atkreipia dėmesį, kad negalės tinkamai vykdyti paslaugų teikimo, jei Techninėje specifikacijoje nebus numatyta nuostata dėl lėšų pervedimo (6 pastaba)., todėl prašome įtraukti šią nuostatą:
„Pervesti į Paslaugos teikėjo sąskaitą ne vėliau kaip prieš 2 (dvi) darbo dienas iki pašalpų ir kitų išmokų mokėjimo pradžios šioms išmokoms skirtas lėšas. Žiniaraščiuose nurodyta išmokų suma turi sutapti su Paslaugų teikėjui pervesta lėšų suma. Jeigu žiniaraštyje nurodyta suma nesutampa su Paslaugų Teikėjui pervesta suma, Paslaugų tiekėjas turi teisę atsisakyti teikti Paslaugas.“
	Koreguojamas Techninės specifikacijos 2.2 punktas ir išdėstomas taip:
„2.2. Socialinės išmokos turi būti pristatomos į išmokų gavėjų namus jų nurodytu adresu arba atsiimant Tiekėjo kasoje Tiekėjo darbo valandomis kiekvieną mėnesį nuo 10 dienos iki 25 dienos (imtinai). Jei pirma ir (ar) paskutinė mokėjimo diena sutampa su savaitgalio ar švenčių diena, išmokos išmokamos ir pristatomos kitą Tiekėjo darbo dieną. Lėšos skirtos socialinėms išmokoms mokėti pervedamos į Paslaugos teikėjo sąskaitą ne vėliau kaip prieš 2 (dvi) darbo dienas iki socialinių išmokų mokėjimo pradžios. Žiniaraščiuose nurodyta išmokų suma turi sutapti su Paslaugų teikėjui pervesta lėšų suma. Jeigu žiniaraštyje nurodyta suma nesutampa su Paslaugų Teikėjui pervesta suma, Paslaugų tiekėjas turi teisę atsisakyti teikti Paslaugas.“
	


Informuoja, kad atsižvelgiant tai, kad koreguojami pirkimo dokumentai, pasiūlymų  pateikimo terminas nukeliamas iš 2026-03-04, 9:00 val. į 2026-03-09, 9:00 val., susipažinimo su pasiūlymais laiką nukelti iš 2026-03-04, 9:30 val. į 2026-03-09, 9:30 val.

